
1. VISPĀRĪGĀ INFORMĀCIJA
1.1. Iepirkuma procedūras veids, nosaukums un identifikācijas numurs
Iepirkums “Konkurences padomes pamatdarbības sistēmas koncepcijas izstrāde”, identifikācijas numurs: KP 2024/2 (turpmāk – Iepirkums), tiek veikts saskaņā ar Publisko iepirkumu likuma (turpmāk – PIL) 9.pantu. Pretrunu gadījumā starp Iepirkuma nolikumā (turpmāk – Nolikums) noteikto un PIL noteikto, noteicošais būs PIL.
1.2. Pasūtītājs
	Pasūtītāja nosaukums:
	Konkurences padome

	Juridiskā adrese:
	Brīvības iela 55, 2. korp., Rīga, LV-1010

	Reģistrācijas numurs:
	90000433377

	Tālruņa numurs:
	

	Interneta mājaslapa
	www.kp.gov.lv

	E-pasta adrese:
	pasts@kp.gov.lv

	Kontaktpersona 
	Maksims Burčenko, tālrunis: +371 68806031, +371 29225571, e-pasta adrese: maksims.burcenko@kp.gov.lv


1.3. Iepirkuma komisija
Iepirkumu veic ar Pasūtītāja 2024. gada 4.jūlija rīkojumu Nr.13 “Par iepirkuma komisijas izveidošanu” izveidota iepirkumu komisija (turpmāk – Komisija).

1.4. Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas piedāvā tirgū sniegt iepirkuma priekšmetam atbilstošus pakalpojumus.

1.5. Pretendents – piegādātājs, kurš iesniedzis piedāvājumu.

1.6. Finansējuma avots
Līguma izpilde tiek finansēta no valsts budžeta līdzekļiem.
1.7. Informācijas apmaiņas kārtība
1.7.1. Informācijas apmaiņa starp Pasūtītāju un pretendentiem notiek elektroniski un latviešu valodā, izmantojot drošu elektronisko parakstu vai pievienojot elektroniskajam pastam skenētu dokumentu, un izmantojot Elektronisko iepirkumu sistēmas (turpmāk – EIS) e-konkursu apakšsistēmu. Mutvārdos pieprasītā vai sniegtā informācija Iepirkuma ietvaros nav saistoša.
1.7.2. Saziņas dokumentā ietver Iepirkuma nosaukumu un identifikācijas numuru.
1.7.3. Pretendentam visi papildu jautājumi par Nolikumu, iepirkuma priekšmetu, piedāvājumu iesniegšanas kārtību un Līguma projektu Komisijai jāuzdod rakstiski un savlaicīgi.
1.7.4. Ja Pretendents ir laikus pieprasījis papildu informāciju par nolikumu, Komisija to sniedz 3 (trīs) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām un publicē atbildes, norādot arī uzdotos jautājumus, EIS e-konkursu apakšsistēmā.
1.7.5. Ja informācijas apmaiņa starp Komisiju un Pretendentiem notiks, izmantojot elektroniskos dokumentus, kas parakstīti ar drošu elektronisko parakstu un apstiprināti ar laika zīmogu, pretendentiem saskaņā ar Ministru kabineta 2005.gada 28.jūnija noteikumu Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” 17.punkta prasībām ir pienākums 1 (vienas) darbdienas laikā atsūtīt paziņojumu Pasūtītājam par elektronisko dokumentu saņemšanu.
1.8. Piekļuve Iepirkuma dokumentiem
1.8.1. Iepirkuma dokumentācija un visa aktuālā informācija par Iepirkumu, t.sk. atbildes uz ieinteresēto pretendentu jautājumiem, ir brīvi un tieši elektroniski pieejama Pasūtītāja pircēja profilā EIS e-konkursu apakšsistēmā vietnē: 
https://www.eis.gov.lv/EKEIS/Supplier/Organizer/486.
1.8.2. Pretendenta pienākums ir sekot līdzi Komisijas sniegtajai papildu informācijai, kas tiek publicēta Pasūtītāja pircēja profilā, kur ir publicēta Iepirkuma dokumentācija.
1.8.3. Tiek uzskatīts, ka visi ieinteresētie Pretendenti jebkuru informāciju par Iepirkumu ir saņēmuši brīdī, kad tā publicēta EIS Pasūtītāja pircēja profilā šī Iepirkuma sadaļā.
1.9. Prasības piedāvājuma iesniegšanai un piedāvājumu iesniegšanas termiņš
1.9.1. Piedāvājums Iepirkumā jāiesniedz elektroniski, līdz EIS e-konkursu apakšsistēmā norādītajam piedāvājumu iesniegšanas termiņam. Piedāvājumus Piegādātāji var iesniegt sākot ar Iepirkuma izziņošanas dienu.
1.9.2. Saskaņā ar PIL 39. panta pirmo daļu, piedāvājumi ir iesniedzami TIKAI ELEKTRONISKI, izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamo EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi netiks pieņemti un netiks vērtēti.
1.9.3. Sagatavojot piedāvājumu, Pretendents ievēro, ka:
1.9.3.1. Iesniedzot piedāvājumu, Pretendents to paraksta[footnoteRef:1] ar drošu elektronisko parakstu un laika zīmogu vai ar EIS piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta persona, kuras paraksta tiesības nostiprinātas atbilstoši normatīvajos aktos noteiktajam regulējumam. Ja dokumentāciju paraksta Pretendenta pilnvarota persona, pievieno attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju. [1:  Rekomendējam piedāvājumu (kā dokumentu kopumu) parakstīt ar EIS sistēmas parakstu.] 

1.9.3.2. Ja Pretendents piedāvājuma datu aizsardzībai izmantojis piedāvājuma papildu šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai. Šādā gadījumā pretendents ir atbildīgs par dokumenta atvēršanas un nolasīšanas iespējām.
1.10. Piedāvājumu noformēšanas kārtība:
1.10.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.10.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās formas (veidlapas);
1.10.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk., ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.10.2. Sagatavojot piedāvājumu, pretendents ievēro, ka:
1.10.2.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas)) formātā. Nolikuma 4.pielikums “Pretendenta tehniskais piedāvājums” un 5.pielikums “Finanšu piedāvājums” jāaizpilda atsevišķā elektroniskā dokumentā ar Microsoft Office 2010 vai līdzvērtīgā (vai jaunākas programmatūras versijas) rīkiem lasāmā formātā;
1.10.2.2. iesniedzot piedāvājumu, Pretendents paraksta piedāvājumu ar EIS piedāvāto elektronisko parakstu (sistēmas paraksts) vai ar drošu elektronisko parakstu. Pieteikumu paraksta Pretendenta pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā vai ar elektronisko parakstu parakstīts dokuments). Ja Pretendents ir piegādātāju apvienība, pieteikumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai. Personu apvienība kopīga piedāvājuma iesniegšanai var deleģēt arī kādu no apvienības biedriem, šādā gadījumā Pretendents vienlaikus iesniedz dokumentu, kas apliecina doto deleģējumu;
1.10.2.3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
1.10.3. Iesniedzot piedāvājumu, Pretendents pilnībā atzīst visus Nolikumā (t.sk., tā pielikumos un formās, kuras ir ievietotas EIS e-konkursu apakšsistēmas šīs Iepirkuma sadaļā) ietvertos nosacījumus.
1.10.4. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.10.5. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.10.6. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (t.sk., ņemot vērā arī PIL 38. panta astotās daļas regulējumu).
1.10.7. Piedāvājums jāsagatavo latviešu valodā atbilstoši Valsts valodas likuma prasībām. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
1.10.8. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., nolikumā iekļautā informācija.
1.10.9. Pretendentam ir pilnībā jāsedz piedāvājuma sagatavošanas un iesniegšanas izmaksas.
1.11. Piedāvājuma grozīšana un atsaukšana
1.11.1. Pretendents līdz piedāvājumu iesniegšanas termiņa beigām var atsaukt savu piedāvājumu, iesniedzot Komisijai paziņojumu. Paziņojumu iesniedz elektroniski EIS.
1.11.2. Pretendents līdz piedāvājumu iesniegšanas termiņa beigām var grozīt savu piedāvājumu, augšupielādējot EIS grozīto piedāvājumu vai tā sastāvdaļu un parakstot grozījumus ar drošu elektronisko parakstu un laika zīmogu vai ar EIS piedāvāto elektronisko parakstu.
1.12. Piedāvājumu atvēršana
1.12.1. Komisija EIS saņemtos piedāvājumus atvērs EIS e-konkursu apakšsistēmā, atklātā sanāksmē, izmantojot EIS e-konkursu apakšsistēmas piedāvātos rīkus. Pēc piedāvājumu atvēršanas, iesniegto piedāvājumu apkopojums tiks publicēts EIS, šī Iepirkuma sadaļā.
1.12.2. Piedāvājumi tiek atvērti pēc EIS e-konkursu apakšsistēmā norādītā piedāvājumu iesniegšanas termiņa.
1.12.3. Līdz noteiktam termiņam saņemto piedāvājumu atvēršanas procesam Pretendenti var sekot neklātienē, t.i., tiešsaistes režīmā EIS e-konkursu apakšsistēmā, iepriekš reģistrējoties piedāvājumu atvēršanas sēdei.
2. INFORMĀCIJA PAR IEPIRKUMA PRIEKŠMETU
2.1. Iepirkuma priekšmeta apraksts
2.1.1. Iepirkuma priekšmets ir veikt Konkurences padomes pamatdarbības sistēmas koncepcijas izstrādi saskaņā ar Tehniskajā specifikācijā (Nolikuma 1. pielikums) noteiktajām prasībām (turpmāk – Pakalpojums).
2.1.2. CPV kods: 72223000-4, Informācijas tehnoloģijas prasību pārskata pakalpojumi.
2.1.3. Iepirkuma priekšmets nav sadalīts daļās. Nolikumā noteiktā kārtībā Pretendents iesniedz piedāvājumu par visu Iepirkuma priekšmetu kopumā. Pretendents nevar iesniegt piedāvājuma variantus.
2.2. Līguma izpildes termiņš un vieta
2.2.1. Līguma izpildes termiņš: ne vēlāk kā līdz 2024.gada 16.decembrim.
2.2.2. Līguma izpildes vieta: Latvijas Republikas teritorija.
2.3. Paredzamā līgumcena: līdz 41 999 EUR (četrdesmit viens tūkstotis deviņi simti  deviņdesmit deviņi euro), neieskaitot pievienotās vērtības nodokli (turpmāk – PVN).


3. KVALIFIKĀCIJAS PRASĪBAS PRETENDENTIEM UN IESNIEDZAMIE KVALIFIKĀCIJAS DOKUMENTI
3.1. Pretendents, apliecinot savu piekrišanu Nolikuma noteikumiem, iesniedz pieteikumu dalībai Iepirkumā (Nolikuma 2.pielikums). Ja Pretendents ir piegādātāju apvienība, Pretendents pieteikumā dalībai Iepirkumā norāda visus piegādātāju apvienības dalībniekus.
	3.2. Pretendentam jāatbilst šādām pretendentu kvalifikācijas prasībām:
	3.3. Lai pierādītu atbilstību Pasūtītāja noteiktajām kvalifikācijas prasībām, Pretendentam jāiesniedz šādi dokumenti:

	3.2.1. Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs, ja ārvalsts normatīvie akti paredz reģistrācijas pienākumu) noteiktajā kārtībā.
Ja piedāvājumu iesniedz piegādātāju apvienība, šī prasība attiecināma arī uz katru apvienības dalībnieku.
	3.3.1. Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.
Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja ārvalsts normatīvie akti tādu paredz vai jāsniedz informācija par publiski pieejamu reģistru, kurā Pasūtītājs var pārliecināties par reģistrācijas faktu.

	3.2.2. Pretendenta Valsts ieņēmumu dienestā vai attiecīgā ārvalsts iestādē pēdējā iesniegtajā gada pārskatā ir pozitīvs bilances postenis “Pašu kapitāls kopā”.
Ja piedāvājumu iesniedz piegādātāju apvienība, šī prasība attiecināma uz apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi.
	3.3.2. Pretendents iesniedz pēdējā finanšu gada bilances izdruku no VID elektroniskās deklarēšanās sistēmas vai zvērināta revidenta apstiprinātu operatīvo bilanci.
Ārvalstīs reģistrētajiem pretendentiem jāiesniedz finanšu pārskati (ar tulkojumu latviešu valodā), kas iesniegti attiecīgās valsts kompetentajā institūcijā vai zvērināta revidenta apstiprināta operatīvā bilance.

	3.2.3. Pretendenta Valsts ieņēmumu dienestā vai attiecīgā ārvalsts iestādē pēdējā iesniegtajā gada pārskatā pretendenta likviditātes kopējais koeficients (bilances postenis “Apgrozāmie līdzekļi kopā” dalīts ar bilances posteni “Īstermiņa kreditori kopā”) ir ne mazāks par 1,00.
Ja piedāvājumu iesniedz piegādātāju apvienība, šī prasība attiecināma uz apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi.
	3.3.3. Pretendents iesniedz pēdējā finanšu gada bilances izdruku no VID elektroniskās deklarēšanās sistēmas vai zvērināta revidenta apstiprinātu operatīvo bilanci.
Ārvalstīs reģistrētajiem pretendentiem jāiesniedz finanšu pārskati (ar tulkojumu latviešu valodā), kas iesniegti attiecīgās valsts kompetentajā institūcijā vai zvērināta revidenta apstiprināta operatīvā bilance.

	3.2.4. Pretendentam Pretendenta vidējais gada finanšu apgrozījums iepriekšējo trīs gadu laikā ir  vismaz 80 000,00 EUR (astoņdesmit tūkstoši euro, 00 centi). 
Ja piedāvājumu iesniedz piegādātāju apvienība, šī prasība attiecināma uz tiem piegādātāju apvienības dalībniekiem, kuri uzņemas solidāru atbildību par līguma izpildi. 
Ja Pretendents reģistrēts mazāk kā trīs gadus iepriekš, atbilstību pierāda par faktiski nostrādāto laiku.
	3.3.4.  Pretendents iesniedz peļņas – zaudējumu aprēķinu izdrukas no EDS par iepriekšējiem trīs gadiem, par kuriem Pretendentam bija jāiesniedz gada pārskats.
Ārvalstīs reģistrētajiem pretendentiem jāiesniedz finanšu pārskati (ar tulkojumu latviešu valodā), kas iesniegti attiecīgās valsts kompetentajā institūcijā.
Ja pretendents balstās uz trešās personas saimnieciskajām un finanšu spējām, jāpievieno trešās personas apliecinājums, ka šī persona parakstīs iepirkuma līgumu kopā ar Pretendentu un uzņemsies solidāru atbildību par līguma izpildi.


	3.2.5.  Prasības Pretendenta tehniskajām un profesionālajām spējām.  Pretendentam iepriekšējos 5 (piecos) gados (no 2019.gada līdz piedāvājuma iesniegšanas brīdim) ir vismaz šāda pieredze:
3.2.5.1.  Pieredze vismaz divu līgumu, kur vismaz viena līguma līgumcena nav mazāka par EUR 40000  (četrdesmit tūkstoši euro) izpildē, kuru ietvaros kopumā veikta: 
3.2.5.1.1. Informācijas sistēmas izveides koncepcijas izstrāde;
3.2.5.1.2. Informācijas sistēmas arhitektūras izstrāde paredzot ārēju (trešo personu)  informācijas sistēmu moduļu integrāciju;
3.2.5.1.3.  Informācijas sistēmas funkcionālo prasību definēšana.

	Lai apliecinātu pieredzi, pretendentam par katru realizēto līgumu jāaizpilda līguma apraksta veidne un jāiesniedz atsauksmes no Pretendenta sniegto pakalpojumu sarakstā norādītajiem pakalpojumu saņēmējiem. Pretendents var iesniegt citus pakalpojumu raksturu un pakalpojumu sniegšanas faktu apliecinošus dokumentus (piemēram, līgums, preču pavadzīmes – rēķinus u.c. dokumenti, kuri pierāda pakalpojumu sniegšanas veikšanas faktu (ja nepieciešams). Gadījumā, ja Pretendents sniedzis pakalpojumu kā cita piegādātāja apakšuzņēmējs, jāpievieno arī klienta izsniegtā atsauksme ģenerāluzņēmējam. Atsauksmes, kurās nebūs norādīta pakalpojuma saņēmēja kontaktinformācija vai nebūs identificējams sniegtais pakalpojums, tajā skaitā, atsaucoties uz konfidencialitāti, netiks vērtētas.

	3.2.6. Prasības Pretendenta personālam. Pretendenta personāls var atsaukties uz projektiem, kuri realizēti iepriekšējo 5 (piecu) gadu laikā. Viens speciālists var pildīt tikai vienu lomu.
3.2.6.1.  Projekta vadītājs, kuram ir: 
· Augstākā izglītība projektu vadībā (kur projektu vadības disciplīnas apgūtas vismaz 30 kredītpunktu apmērā) vai starptautiski atzīts sertifikāts projektu vadībā (PMI PMP, Prince II, IPMA C līmenis vai līdzvērtīgs);
· pieredze vismaz divu projektu vadībā, kuru ietvaros veikta informācijas sistēmas attīstības koncepcijas un prasību izstrāde, no kuriem vismaz viena projekta līgumcena ir vismaz 40000 EUR (četrdesmit tūkstoši euro) un vismaz viens projekts realizēts Pasūtītājam, kurš ir valsts drošības iestāde, tiesībaizsardzības iestāde, prokuratūra vai  tirgus uzraudzības iestāde.

3.2.6.2.  Sistēmu arhitekts, kuram ir:
·  TOGAF9 vai līdzvērtīgs sertifikāts vai līdzvērtīga augstākā izglītība, kurā apgūti vismaz šādi kursi:  Ieinteresēto pušu un viņu vajadzību definēšana, biznesa arhitektūra, programmatūras arhitektūra, datu arhitektūra, drošības arhitektūra;

·  pieredze vismaz divu informācijas sistēmu arhitektūras dokumentu izstrādē (identificējot vismaz ieinteresētās puses, saistītās sistēmas, biznesa arhitektūru, programmatūras arhitektūru, datu arhitektūru, drošības arhitektūru).

3.2.6.3.  Biznesa analītiķis, kuram ir:
· Starptautiski atzīts biznesa analītiķa sertifikāts (CBAP vai līdzvērtīgs) vai augstākā izglītība biznesa vadībā;
· Pieredze vismaz vienas informācijas sistēmas pielāgojumu biznesa prasību definēšanā, izmantojot ārējus koplietošanas servisus (šīs prasības kontekstā kā ārējs koplietošanas serviss netiek uzsktatīts Vienotās pieteikšanās modulis). 


3.2.6.4. Sistēmu analītiķis, kuram ir:
· Augstākā izglītība datorzinībās;
· Pieredze vismaz viena risinājuma, kurš izstrādāts, izmantojot Oracle datu bāzi un PL SQL papildinājumu definēšanā;

3.2.6.5.  Drošības eksperts, kuram ir:
· Augstākā izglītība ar specializāciju informācijas sistēmu drošībā (kur sistēmu drošības disciplīnas apgūtas vismaz 30 kredītpunktu apmērā) vai ISO 27001 auditora vai CISSP vai CISM vai līdzvērtīgs sertifikāts;
· Pieredze drošības kontroļu projektēšanā paaugstinātas drošības sistēmai (Ministru kabineta 2015. gada 28. jūlija noteikumi Nr. 442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām". vai līdzvērtīga ārvalstu normatīvā akta izpratnē).

3.2.6.6.  IKT pārvaldības eksperts:
· Starptautiski atzīts sertifikāts IKT pārvaldībā (ITIL vai ISO 20000, CGEIT) vai līdzvērtīga augstākā izglītība;
· Pieredze vismaz vienas jaunas informācijas sistēmas ieviešanas plānošanā.

3.2.6.7.  Microsoft infrasturktūras speciālists, kurš ir sertificēts:
· Microsoft 365 Fundamentals (MS-900);
· Security, Compliance, and Identity Fundamentals (SC-900); 
· Azure AI Fundamentals (AI-900);

	3.3.5. Lai apliecinātu personāla pieredzi, katram speciālistam jāaizpilda līguma apraksta veidne.



3.4. Pretendenta pieredzes aprakstu (Nolikuma 4.pielikums) aizpilda par katru izpildīto līgumu (atbilstoši nolikuma 3.2.5. punktam), uz kuru pretendents atsaucas kvalifikācijas apliecināšanai. 
3.5. Pretendenta piedāvāto speciālistu sarakstu iesniedz, saskaņā ar Nolikuma 5. pielikumu. Personāla CV un pieejamības apliecinājumu (Nolikuma 6.pielikums) aizpilda par katru speciālista pieredzi (atbilstoši nolikuma 3.2.6. punktam). 
3.6. Gadījumā, ja Pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz Iepirkuma realizāciju un piedalīšanos Iepirkuma līguma izpildē un atbildības sadalījumu.
3.7. Ja Pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju Iepirkumā, 10 (desmit) darbdienu laikā piegādātāju apvienība pēc savas izvēles normatīvajos aktos noteiktā kārtībā reģistrēs pilnsabiedrību vai komandītsabiedrību, vai normatīvajos aktos noteiktā kārtībā noslēgs sabiedrības līgumu, vienojoties par apvienības dalībnieku atbildības sadalījumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
3.8. Pretendentam savā piedāvājumā jānorāda visi tie apakšuzņēmēji, kuru sniedzamo pakalpojumu vērtība ir vismaz 10 000 EUR un katram šādam apakšuzņēmējam izpildei nododamo Iepirkuma līguma daļu. Ar apakšuzņēmēju ir saprotama pretendenta nolīgta persona vai savukārt tās nolīgta persona, kura sniedz pakalpojumus Iepirkuma līguma izpildei. Ja pretendents līguma izpildē paredz iesaistīt apakšuzņēmējus, pretendents iesniedz apakšuzņēmēja paraksttiesīgas amatpersonas vai tās pilnvarotas personas parakstītu apliecinājumu (apliecinājums vai vienošanās) par to, ka apakšuzņēmējs piekrīt sadarbībai gadījumā, ja Pasūtītājs izvēlēsies pretendenta piedāvājumu Iepirkuma līguma slēgšanai, un kurā nepārprotami norādītas apakšuzņēmēja uzņemtās saistības attiecībā uz dalību Iepirkuma līguma izpildē un pretendents ir atbildīgs par darba veikšanu neatkarīgi no apakšuzņēmējiem nodotās darba daļas lieluma.
3.9. Informācija pretendentiem par Eiropas vienoto iepirkuma procedūras dokumentu: 
3.9.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikuma 3.2.apakšpunktā noteiktajām pretendentu kvalifikācijas prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām pretendentu kvalifikācijas prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst noteiktajām prasībām, un par tā norādīto apakšuzņēmēju. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
3.9.2. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkumā, ja apliecina, ka tajā iekļautā informācija ir pareiza.
3.9.3. Nolikuma 3.9.1. apakšpunktā minētais Eiropas vienotais iepirkuma procedūras dokuments ir pieejams aizpildīšanai http://espd.eis.gov.lv/.
3.9.4. Ja Pretendents, kuram Iepirkumā būtu piešķiramas Iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu kvalifikācijas prasībām, kas noteiktas Nolikumā, Komisija pirms lēmuma pieņemšanas par Iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu kvalifikācijas prasībām. Termiņu minēto dokumentu iesniegšanai Komisija nosaka samērīgi ar laiku, kas nepieciešams šādu dokumentu iesniegšanai. Pēc minēto dokumentu saņemšanas Komisija novērtē Pretendenta atbilstību 3.2. punktā noteiktajām pretendentu atlases prasībām. Ja Pretendents neatbilst kādai no pretendentu atlases prasībām, Komisija Pretendentu izslēdz no turpmākās dalības iepirkuma procedūrā.
3.9.5. Par Nolikuma 3.2.6.apakšpunktā noteiktajām kvalifikācijas prasībām informācija iesniedzama kopā ar piedāvājumu un nevar tikt apliecināta tikai ar Eiropas vienoto iepirkuma procedūras dokumentu.
4. IESNIEDZAMIE DOKUMENTI
4.1. Pretendentam, noformējot piedāvājumu, jāievēro Nolikumā noteiktās prasības un piedāvājumā jāietver:
4.1.1. pretendenta pieteikums dalībai Iepirkumā, kas sagatavots atbilstoši Nolikuma 2. pielikumā “Pieteikums dalībai Iepirkumā” noteiktajam;
4.1.2. apliecinājums par neatkarīgi izstrādātu piedāvājumu, kas sagatavots atbilstoši Nolikuma 3. pielikumā “Apliecinājums par neatkarīgi izstrādātu piedāvājumu” noteiktajam;
4.1.3. pretendenta kvalifikācijas (atlases) dokumenti, kas sagatavoti atbilstoši Nolikuma 3. punktā noteiktajam (skatīt Nolikuma 3. nodaļu);
4.1.4. pretendenta tehniskais piedāvājums (turpmāk – Tehniskais piedāvājums), kas ietver Pretendenta apliecinājumu, ka Pretendents izpildīs visas tehniskās specifikācijas prasības;
4.1.5. pretendenta finanšu piedāvājums (turpmāk – Finanšu piedāvājums), kas sagatavots atbilstoši Nolikuma 6. pielikumā “Finanšu piedāvājums” noteiktajam.
4.1.5.1.  Pretendents cenu norāda euro bez PVN ar 2 (divām) zīmēs aiz komata.
4.1.5.2.  Finanšu piedāvājuma cenā ietver visas izmaksas, kas saistītas un nepieciešamas sniegtā pakalpojuma pilnīgai un kvalitatīvai izpildei, tajā skaitā visi ar sniegtā pakalpojuma izpildi saistītie izdevumi un visi Latvijas Republikas normatīvajos aktos paredzētie nodokļi, izņemot PVN.
4.1.5.3.  Pretendenta finanšu piedāvājumā norādītajai cenai ir jābūt nemainīgai visā Iepirkuma līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas izmaiņām, un šo procesu radītās sekas pretendentam ir jāprognozē un jāaprēķina, sagatavojot finanšu piedāvājumu.
5. PIEDĀVĀJUMU VĒRTĒŠANA
5.1. Piedāvājumu vērtēšanas pamatnoteikumi
5.1.1. Komisija piedāvājumu vērtēšanu veic slēgtās sēdēs piecos posmos:
5.1.1.1. piedāvājumu noformējuma pārbaude;
5.1.1.2. pretendentu atlase;
5.1.1.3. tehnisko piedāvājumu atbilstības pārbaude;
5.1.1.4. finanšu piedāvājumu vērtēšana;
5.1.1.5. piedāvājuma izvēle saskaņā ar piedāvājuma izvērtēšanas kritērijiem.

5.1.2. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā. Komisija ir tiesīga pretendentu atlases vērtēšanu veikt tikai tam Pretendentam, kuram būtu piešķiramas iepirkuma līguma slēgšanas tiesības. Iepirkuma komisija ir tiesīga apvienot secīgus vērtēšanas posmus, ja nepieciešams.
5.1.3. Ja Komisija konstatē, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, tā pieprasa, lai Pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Komisija nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
5.1.4. Ja Komisija saskaņā ar 5.1.3. punktu ir pieprasījusi izskaidrot vai papildināt piedāvājumā ietverto vai Pretendenta iesniegto informāciju, bet Pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas.
5.1.5. Komisija pieņem un atzīst izziņas un citus dokumentus, kurus PIL noteiktajos gadījumos izsniedz:
5.1.5.1. Latvijas kompetentās institūcijas – ja tie izdoti ne agrāk kā 1 (vienu) mēnesi pirms to iesniegšanas dienas;
5.1.5.2. ārvalstu kompetentās institūcijas – ja tie izdoti ne agrāk kā 6 (sešus) mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
5.1.6. Komisija nepieprasa tādus dokumentus un informāciju, kas ir tās rīcībā vai ir pieejama publiskās datubāzēs.
5.1.7. Piedāvājumu vērtēšanas gaitā Komisija ir tiesīga pieprasīt, lai tiek izskaidrota tehniskajā un finanšu piedāvājumā iekļautā informācija.

5.2. Piedāvājumu noformējuma pārbaude
5.2.1. Komisija novērtē katra piedāvājuma atbilstību 1.10. punktā noteiktajām piedāvājumu noformējuma prasībām.
5.2.2. Ja piedāvājums neatbilst kādai no 1.10. punktā noteiktajām piedāvājumu noformējuma prasībām, Komisija pieņem lēmumu par šāda piedāvājuma tālāku izskatīšanu vai noraidīšanu, ievērojot samērīguma principu. Ja konstatētā neatbilstība vai trūkums ir būtisks, Komisija piedāvājumu tālāk neizskata un attiecīgo Pretendentu izslēdz no turpmākās dalības iepirkuma procedūrā. Piedāvājuma noformējuma neatbilstība vai trūkums ir uzskatāms par būtisku, ja tas traucē izvērtēt piedāvājumu pēc būtības un šāda piedāvājuma vērtēšana rada vienlīdzīgas attieksmes pret pārējiem pretendentiem pārkāpumu.

5.3. Pretendentu atlase
5.3.1. Komisija vērtē katra Pretendenta atbilstību Nolikuma 3.punktā noteiktajām pretendentu kvalifikācijas prasībām un, ja nepieciešams, pieprasa pretendentiem papildu skaidrojumus. 
5.3.2. Ja Pretendents neatbilst kādai no pretendentu kvalifikācijas prasībām, Komisija attiecīgo Pretendentu izslēdz no turpmākās dalības iepirkuma procedūrā.
5.3.3. Ja piedāvājumu ir iesniedzis tikai viens Pretendents, Komisija 
5.3.3.1.  atzīst visām iepirkuma dokumentācijā noteiktajām prasībām atbilstošu Pretendenta piedāvājumu par saimnieciski izdevīgāko piedāvājumu, nevērtējot to atbilstoši Nolikuma 5.6. punktā norādītajiem saimnieciski visizdevīgākā piedāvājuma izvēles kritērijiem, un ietver procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas;
5.3.3.2.  pārtrauc iepirkumu, ja secina, ka būtu lietderīgi veicināt piegādātāju konkurenci, tostarp pārskatot iepirkumā noteiktās prasības.

5.4. Tehnisko piedāvājumu atbilstības pārbaude
5.4.1. Komisija novērtē Nolikuma 4.pielikumā “Pretendenta tehniskais piedāvājums” sniegtās informācijas atbilstību Nolikuma 1.pielikuma “Tehniskā specifikācija” noteiktajām prasībām.
5.4.2. Ja Pretendenta tehniskais piedāvājums neatbilst Nolikumā noteiktajām prasībām vai nav sniegta visa Nolikumā un Tehniskajā specifikācijā prasītā informācija, pretendenta piedāvājums tiek noraidīts un tālāk netiek vērtēts.
5.4.3. Komisija ir tiesīga tehniskā piedāvājuma atbilstības pārbaudes posmu apvienot ar piekto vērtēšanas posmu – piedāvājuma izvēle saskaņā ar piedāvājuma izvērtēšanas kritērijiem (Nolikuma 5.6.punkts).

5.5. Finanšu piedāvājumu vērtēšana
5.5.1. Komisija veic pretendenta iesniegtā finanšu piedāvājuma atbilstības pārbaudi atbilstoši Nolikuma 4.1.5. apakšpunktā un Nolikuma 5. pielikumā “Finanšu piedāvājums” noteiktajām prasībām. Ja pretendenta finanšu piedāvājums neatbilst Nolikuma prasībām, Komisija noraida pretendenta piedāvājumu.
5.5.1.1.  Komisija pārbauda, vai finanšu piedāvājumā nav aritmētisku kļūdu. Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo tam Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
5.5.1.2.  Ja Komisijai pretendenta finanšu piedāvājums šķiet nepamatoti lēts, Komisija rakstveidā pieprasa Pretendentam detalizētu skaidrojumu par Pretendenta piedāvāto cenu vai izmaksām, un konsultējoties ar Pretendentu, izvērtē Pretendenta sniegtos skaidrojumus saskaņā ar PIL 53. pantu. Ja, izvērtējot Pretendenta sniegtos skaidrojumus, Komisija konstatē, ka Pretendents nav pierādījis PIL 53. pantā minētos nosacījumus, kas ļauj noteikt tik zemu cenu, Komisija noraida piedāvājumu kā nepamatoti lētu un tālāk to neizskata.

5.6. Piedāvājuma izvēle saskaņā ar piedāvājuma izvērtēšanas kritērijiem
5.6.1. Piedāvājuma izvēles kritērijs – saimnieciski visizdevīgākais piedāvājums, kur tiek ņemti vērā šādi kritēriji:
	Nr.
	Kritērija nosaukums
	Punktu skaits

	1.
	Piedāvātā līgumcena (Zemākās piedāvātās cenas dalījums ar vērtējamā piedāvājuma līgumcenu, reizināts ar punktu skaitu par kritēriju.
	70

	2.
	Piedāvāto speciālistu pieredze
	

	2.1.
	Vismaz vienam no piedāvātajiem speciālistiem ir pieredze prasību informācijas sistēmu dokumentācijas (tehnisko specifikāciju, koncepciju) izstrādē konkurences uzraudzības iestādēm Eiropas Savienībā vai Eiropas Ekonomiskajā zonā 
	10

	2.1.
	Biznesa analītiķim ir pieredze biznesa procesu analīzē pasūtītājam, kurš ir kurš ir valsts drošības iestāde, tiesībaizsardzības iestāde, prokuratūra vai  tirgus uzraudzības iestāde.

	10

	2.2.
	Sistēmu arhitektam ir pieredze valsts drošības iestādes, tiesībaizsardzības iestādes, prokuratūrasvai  tirgus uzraudzības iestādes informācijas sistēmas arhitektūras (vai arhitektūras papildinājumu) izstrādē.
	10

	
	KOPĀ
	100



5.6.2. Katrs Komisijas loceklis vērtē katra Pretendenta tehnisko un finanšu piedāvājumu individuāli, aizpildot individuālās vērtēšanas veidlapas un piešķirot punktus atbilstoši nolikuma 5.6.1.punktā noteiktajiem vērtēšanas kritērijiem. Komisijas locekļi, individuāli vērtējot katru piedāvājumu, pamato savu lēmumu.
5.6.3. Komisijas locekļu vērtējumi tiek apkopoti kopvērtējuma tabulā.
5.6.4. Kopvērtējuma punkti tiek aprēķināti, saskaitot punktus visos kritērijos kopā. Maksimāli iespējamais punktu skaits ir 100 punkti.
5.6.5. Kopējos katra Pretendenta novērtējuma punktus Komisija aprēķina, summējot katra komisijas locekļa individuālā vērtējumā pretendentam piešķirto punktu skaitu un izdalot ar Komisijas locekļu skaitu. 
5.6.6. Par saimnieciski visizdevīgāko tiek atzīts piedāvājums, kas, apkopojot individuālos Komisijas locekļu vērtējumus, ieguvis visvairāk punktus kopvērtējumā. Maksimālais punktu skaits ir 100 punkti.
Ja vismaz divu piedāvājumu novērtējums ir vienāds, tad izšķirošais būs piegādātāja iegūto punktu skaits kvalitātes kritērijā “Piedāvātā līgumcena”, t.i., Pasūtītājs izvēlēsies piegādātāju, kurš kvalitātes kritērijā “Piedāvātā līgumcena” ieguvis augstāku punktu skaitu. Ja arī tad ir vienāds punktu skaits, Komisija uzvarētāju nosaka izlozes kārtībā, ieinteresētos Pretendentus informējot par izlozes vietu un laiku vismaz 2 (divas) darbdienas pirms izlozes rīkošanas.

6. LĒMUMU PIEŅEMŠANA UN PAZIŅOŠANA

6.1. Lēmuma par iepirkuma rezultātiem pieņemšana 
6.1.1. [bookmark: _Ref490476251]Pirms lēmuma par iepirkuma līguma slēgšanas tiesību piešķiršanu pieņemšanas Komisija, attiecībā uz Pretendentu, kuram būtu piešķiramas iepirkuma līguma slēgšanas tiesības, veic izslēgšanas gadījumu esamības pārbaudi.
6.1.2. Komisija par uzvarētāju atzīst Pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar PIL 9. panta astoto daļu un Starptautisko un Latvijas Republikas nacionālo sankciju likuma 11.1 panta noteiktajos gadījumos.
6.1.3. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju vai nenoslēdz to 9.4. punktā noteiktajā termiņā, Komisija: 
6.1.3.1.  veic piedāvājumu pārvērtēšanu atbilstoši 5.6.1. apakšpunktā minētajam izvērtējumam. Pirms lēmuma par iepirkuma līguma slēgšanas tiesību piešķiršanu nākamajam Pretendentam, kura piedāvājums ir saimnieciski visizdevīgākais, pieņemšanas Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
6.1.3.2.  ja nākamais Pretendents nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju, iepirkuma komisija veic izslēgšanas gadījumu pārbaudi. Ja uz nākamo Pretendentu neattiecas PIL 42. panta pirmajā daļā noteiktie izslēgšanas gadījumi, Komisija pieņem lēmumu piešķirt iepirkuma līguma slēgšanas tiesības nākamajam Pretendentam, kura piedāvājums ir saimnieciski visizdevīgākais;
6.1.3.3.  ja pieņemts lēmums piešķirt iepirkuma līguma slēgšanas tiesības nākamajam Pretendentam, kura piedāvājums ir saimnieciski visizdevīgākais, bet tas atsakās slēgt iepirkuma līgumu ar Pasūtītāju vai nenoslēdz to 9.4. punktā noteiktajā termiņā un kārtībā, Komisija pārtrauc iepirkuma procedūru, neizvēloties nevienu piedāvājumu.	
6.1.4. Komisija pieņem lēmumu izbeigt iepirkuma procedūru jebkurā no šādiem gadījumiem, ja iepirkuma procedūrā:
6.1.4.1.  nav iesniegti piedāvājumi;
6.1.4.2.  pretendenti neatbilst 3. punktā noteiktajām pretendentu atlases prasībām;
6.1.4.3.  iesniegti iepirkuma procedūras dokumentos noteiktajām prasībām neatbilstoši piedāvājumi;
6.1.4.4.  visi piedāvājumi atzīti par nepamatoti lētiem.

6.2. Lēmuma par iepirkuma procedūras rezultātiem paziņošana
6.2.1. [bookmark: _Toc42401991]Komisija 3 (trīs) darbdienu laikā pēc lēmuma pieņemšanas vienlaikus informē visus pretendentus par pieņemto lēmumu un sniedz tiem PIL 9. panta trīspadsmitajā daļā minēto lēmumā norādāmo informāciju vai nosūta minēto lēmumu, kā arī nodrošina brīvu un tiešu elektronisku piekļuvi Komisijas lēmumam par rezultātiem Pasūtītāja pircēja profilā EIS e-konkursu apakšsistēmā.

7. IEPIRKUMA KOMISIJAS TIESĪBAS UN PIENĀKUMI
7.1. Komisijas tiesības: 
7.1.1. izdarīt grozījumus iepirkuma procedūras dokumentos PIL noteiktajā kārtībā; 
7.1.2. pārbaudīt un iegūt nepieciešamo informāciju par Pretendentu tieši no kompetentās institūcijas, datubāzēs vai no citiem avotiem;
7.1.3. pieprasīt, lai Pretendents precizē informāciju par savu piedāvājumu, ja tas nepieciešams piedāvājuma noformējuma pārbaudei, Pretendenta kvalifikācijas pārbaudei, kā arī piedāvājuma vērtēšanai. Ja Komisija ir pieprasījusi izskaidrot vai papildināt iesniegtos dokumentus, bet Pretendents to nav izdarījis atbilstoši Komisijas noteiktajām prasībām, Komisijai nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija;
7.1.4. pieaicināt ekspertus piedāvājumu noformējuma pārbaudes, pretendentu kvalifikācijas un piedāvājumu atbilstības pārbaudes, kā arī piedāvājumu vērtēšanas procesā;
7.1.5. jebkurā brīdī pārtraukt Iepirkumu, ja tam ir objektīvs pamatojums; 
7.1.6. veikt citas darbības saskaņā ar PIL, citiem normatīvajiem aktiem un iepirkuma procedūras dokumentiem.
7.2. Komisijas pienākumi:
7.2.1. nodrošināt Iepirkuma norisi un dokumentēšanu atbilstoši PIL prasībām;
7.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
7.2.3. pēc ieinteresēto personu pieprasījuma sniegt informāciju par Nolikumu;
7.2.4. vērtēt pretendentus un to iesniegtos piedāvājumus saskaņā ar normatīvajiem aktiem un Nolikumu.
8. PRETENDENTA TIESĪBAS UN PIENĀKUMI
8.1. Pretendenta tiesības:
8.1.1. pieprasīt Pasūtītājam papildu informāciju par Nolikumā iekļautajiem nosacījumiem;
8.1.2. iesniegt piedāvājumu;
8.1.3. pirms piedāvājumu iesniegšanas termiņa beigām grozīt, papildināt vai atsaukt iesniegto piedāvājumu. 
8.2. Pretendenta pienākumi:
8.2.1. sagatavot piedāvājumu atbilstoši Nolikuma prasībām;
8.2.2. sniegt Pasūtītājam patiesu informāciju;
8.2.3. sniegt atbildes uz Komisijas pieprasījumiem par papildu informāciju, kas nepieciešama piedāvājuma noformējuma pārbaudei, pretendentu kvalifikācijas pārbaudei, piedāvājuma atbilstības pārbaudei, kā arī vērtēšanai;
8.2.4. segt visas izmaksas, kas saistītas ar piedāvājuma sagatavošanu un iesniegšanu.
9. INFORMĀCIJA PAR LĪGUMU
9.1. Pasūtītājs slēdz līgumu ar Pretendentu, kuram saskaņā ar Nolikumā noteikto kārtību ir piešķirtas līguma slēgšanas tiesības. Iepirkuma līguma projekts ir ietverts Nolikuma 9. pielikumā “Iepirkuma līguma projekts”.
9.2. Iepirkuma līgumu sagatavo Pasūtītājs un iesniedz tam Pretendentam, par kuru Komisija pieņēmusi lēmumu slēgt Iepirkuma līgumu.
9.3. Ievērojot vienlīdzīgas attieksmes principu pret pretendentiem, Pasūtītājs slēdz Iepirkuma līgumu atbilstoši Iepirkuma dokumentos paredzētajiem piedāvājumā iekļautajiem nosacījumiem, kā arī neveic Iepirkuma līgumā grozījumus, kas varētu radīt vienlīdzīgas attieksmes pret pretendentiem pārkāpumu.
9.4. Izraudzītais Pretendents paraksta Iepirkuma līgumu ne vēlāk kā 5 (piecu) kalendāro dienu laikā pēc Pasūtītāja pieprasījuma (Pasūtītājs iesniedzis parakstīšanai līguma projektu). Ja Iepirkumā izraudzītais Pretendents nenoslēdz Iepirkuma līgumu ar Pasūtītāju, tiek uzskatīts, ka viņš ir atteicies no Iepirkuma līguma izpildes, un Pasūtītājs ir tiesīgs pieņemt lēmumu slēgt Iepirkuma līgumu ar nākamo Pretendentu, rīkojoties atbilstoši 6.1.3.apakšpunktā aprakstītajai kārtībai.
9.5. Saskaņā ar PIL 9. panta septiņpadsmito daļu, desmit darbdienas pēc tam, kad noslēgts Iepirkuma līgums, Pasūtītājs sagatavo un Iepirkumu uzraudzības biroja publikāciju vadības sistēmā publicē informatīvu paziņojumu par noslēgto līgumu.
9.6. Saskaņā ar PIL 60. panta desmito daļu, desmit darbdienu laikā pēc tam, kad stājas spēkā Iepirkuma līgums vai tā grozījumi, Pasūtītājs savā pircēja profilā EIS e-konkursu apakšsistēmā ievieto attiecīgi iepirkuma līguma vai tā grozījumu tekstu atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.
10. PERSONAS DATU APSTRĀDE
10.1. Pasūtītājs Iepirkumā iesniegtos Pretendenta personas datus apstrādās, Iepirkuma dokumentus glabās un Publisko iepirkumu likumā noteiktajos gadījumos personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši Publisko iepirkuma likumā, Eiropas Savienības fondu vadību regulējošos tiesību aktos un citos normatīvajos aktos noteiktajām prasībām šādai datu apstrādei, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un citos normatīvajos aktos noteiktajām prasībām.
10.2. Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.
11. NOLIKUMA PIELIKUMI
1. pielikums – “Tehniskā specifikācija”;
2. pielikums - “Pieteikums dalībai Iepirkumā”;
3. pielikums – “Apakšuzņēmēja/ Personas apliecinājums”
4. pielikums – “Pretendenta pieredzes apraksts”;
5. pielikums – “Speciālistu saraksts”
6. pielikums – “Personāla CV un pieejamības apliecinājums”
7. pielikums – “Finanšu piedāvājums”;
8. pielikums – “Iepirkuma līguma projekts”.

